CELEX: 62017TN0116
Language: et
Date: 2017-02-20 00:00:00
Title: Kohtuasi T-116/17: 20. veebruaril 2017 esitatud hagi – Spiegel-Verlag Rudolf Augstein ja Sauga versus EKP

18.4.2017   
            
            
               ET
            
            
               Euroopa Liidu Teataja
            
            
               C 121/44
            
         20. veebruaril 2017 esitatud hagi – Spiegel-Verlag Rudolf Augstein ja Sauga versus EKP
   (Kohtuasi T-116/17)
   (2017/C 121/64)
   Kohtumenetluse keel: saksa
   
      Pooled
   
   
      Hagejad: Spiegel-Verlag Rudolf Augstein GmbH & Co. KG (Hamburg, Saksamaa), Michael Sauga (Berliin, Saksamaa) (esindajad: advokaadid A. Koreng ja T. Feldmann)
   
      Kostja: Euroopa Keskpank
   
      Nõuded
   
   Hagejad paluvad Üldkohtul:
   
               —
            
            
               tühistada 15. detsembri 2016. aasta kirjas teatavaks tehtud Euroopa Keskpanga juhatuse otsus, millega jäeti rahuldamata hagejate taotlus tutvuda kahe Euroopa Keskpanga dokumendiga – „The impact on government deficit and debt from off-market swaps. The Greek case“ (SEC/GovC/X/10/88a) ja „The Titlos transaction and possible existence of similar transactions impacting on the euro area government debt or deficit levels“ (SEC/GovC/X/10/88b);
            
         
               —
            
            
               mõista kohtukulud välja Euroopa Keskpangalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide: otsuse EKP/2004/3 (1) artikli 4 lõike 1 punkti a väär kohaldamine
               Hageja väidab, et EKP ei ole konkreetselt tõendanud, et asjaomaste dokumentide avalikustamine kahjustaks liidu või liikmesriigi monetaar-, finants- või majanduspoliitikaga seotud avalike huvide kaitset.
               EKP viidatud võimalik avalike huvide kahjustamise oht ei ole üle kuue aasta möödumisel dokumentide koostamisest ja pärast suuri muutusi majanduskeskkonnas enam tõsiseltvõetav.
            
         
               2.
            
            
               Teine väide: otsuse EKP/2004/3 artikli 4 lõike 3 väär kohaldamine
               
                           —
                        
                        
                           Hageja väidab, et kõnesolevad dokumendid ei olnud suunatud konkreetsete otsuste ettevalmistamisele, vaid arvamuse kujundamisele ja teavitamisele EKP siseselt.
                        
                     
                           —
                        
                        
                           Ei saa eeldada, et võimalik dokumentide avalikustamine võiks EKP töötajaid hirmutada.
                        
                     
                           —
                        
                        
                           Kõnesolevaid dokumente silmas pidades ei ole alust karta, et kolmas isik võiks EKP arutelusid lubamatult mõjutada.
                        
                     
                           —
                        
                        
                           EKP ei ole piisavalt kaalunud ega arvestanud avalikku huvi seda informatsiooni saada.
                        
                     
                           —
                        
                        
                           Avaliku arutelu rikastamine ei ole EKP otsustada, vaid see on ajakirjanduse kui „ühiskonna valvekoera“ ülesanne, mida on tunnustanud Euroopa Inimõiguste Kohus.
                        
                     
         
      (1)  Euroopa Keskpanga 4. märtsi 2004. aasta otsus üldsuse juurdepääsu kohta Euroopa Keskpanga dokumentidele (EKP/2004/3) (ELT 2004, L 80, lk 42; ELT eriväljaanne 01/05, lk 51).